title: Direktiva Komisije 2005/7/EZ od 27. siječnja 2005. o izmjeni Direktive 2002/70/EZ o utvrđivanju zahtjeva za određivanje razina dioksina i PCB-a sličnih dioksinu u hrani za životinje  Tekst značajan za EGP

text:
                  03/Sv. 41

                  HR

                  Službeni list Europske unije

                  170

            32005L0007

                  L 027/41

                  SLUŽBENI LIST EUROPSKE UNIJE

            DIREKTIVA KOMISIJE 2005/7/EZ
      od 27. siječnja 2005.
      o izmjeni Direktive 2002/70/EZ o utvrđivanju zahtjeva za određivanje razina dioksina i PCB-a sličnih dioksinu u hrani za životinje
      (Tekst značajan za EGP)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 70/373/EEZ od 20. srpnja 1970. o uvođenju metoda uzorkovanja i analitičkih metoda Zajednice za službenu kontrolu hrane za životinje (1), a posebno njezin članak 2.,
      budući da:

                  (1)

                  Direktivom Komisije 2002/70/EZ od 26. srpnja 2002. o utvrđivanju uvjeta za određivanje razina dioksina i PCB-a sličnih dioksinu u hrani za životinje (2), utvrđene su posebne odredbe u vezi s metodama analize koje se moraju primjenjivati za službenu kontrolu predviđene u Direktivi 70/373/EEZ.

                  (2)

                  Prilikom službenih kontrola razina dioksina i određivanja PCB-a sličnih dioksinu u nekim hranama za životinje mora se primjenjivati postupak uzorkovanja, koji je utvrđen Direktivom Komisije 76/371/EEZ od 1. ožujka 1976., o utvrđivanju metoda uzorkovanja Zajednice za službenu kontrolu hrane za životinje (3). Primjereno je naznačiti da treba primjenjivati količinske zahtjeve kod kontrole tvari ili proizvoda koji su ravnomjerno raspoređeni u hrani za životinje.

                  (3)

                  Od velike je važnosti da se rezultati analize zabilježe i tumače na ujednačen način kako bi se osigurala usklađena provedba u svim državama članicama.

                  (4)

                  Direktivu 2002/70/EZ treba stoga na odgovarajući način izmijeniti.

                  (5)

                  Mjere predviđene u ovoj Direktivi u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU DIREKTIVU:
      Članak 1.
      Prilozi Direktivi 2002/70/EZ izmjenjuju se u skladu s Prilogom ovoj Direktivi.
      Članak 2.
      1.   Države članice donose zakone i druge propise potrebne za usklađivanje s ovom Direktivom najkasnije dvanaest mjeseci od njezinog stupanja na snagu. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
      Kad države članice donose ove odredbe, one sadržavaju uputu na ovu Direktivu ili se uz njih navodi takva uputa prilikom njihove službene objave. Načine tog upućivanja određuju države članice.
      2.   Države članice Komisiji dostavljaju tekst odredaba nacionalnog zakonodavstva koje donesu u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dana od dana objave u Službenom listu Europske unije.
      Članak 4.
      Ova je Direktiva upućena državama članicama.

         Sastavljeno u Bruxellesu 27. siječnja 2005.

               Za Komisiju

            Markos KYPRIANOU

               Član Komisije

         (1)  SL L 170, 3.8.1970., str. 2. Direktiva kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.).

         (2)  SL L 209, 6.8.2002., str. 15.

         (3)  SL L 102, 15.4.1976., str. 1.

         PRILOG
         Prilozi Direktivi 2002/70/EZ mijenjaju se kako slijedi:

                     (1)

                     Prilog I. zamjenjuje se sljedećim:
                     „1.   Svrha i područje primjene

                     Uzorci namijenjeni službenoj kontroli sadržaja dioksina (PCDD/PCDF), kao i određivanju sadržaja PCB-a (*) sličnih dioksinu u hrani za životinje, uzimaju se u skladu s odredbama Direktive 76/371/EEZ. Moraju se primijeniti količinski zahtjevi za kontrolu tvari ili proizvoda ravnomjerno raspoređenih u hrani za životinje, kako je predviđeno u točki 5.A Priloga Direktivi 76/371/EEZ. Skupni uzorci dobiveni na taj način smatrat će se reprezentativnima za serije i podserije iz kojih su uzeti. Na temelju razina određenih u laboratorijskim uzorcima utvrđuje se jesu li poštovane najviše razine, utvrđene u Direktivi 2002/32/EZ Europskog parlamenta i Vijeća (**).
                     2.   Usklađenost serije i podserije sa specifikacijom

                     Serija se prihvaća ako rezultati analize ne prelaze zadane najviše razine, kako je utvrđeno u Direktivi 2002/32/EZ, uzimajući u obzir nesigurnost mjerenja.
                     Serija nije u skladu s najvišom razinom utvrđenom u Direktivi 2002/32/EZ ako rezultat analize potvrđen dvostrukom analizom i izračunan kao srednja vrijednost najmanje dvaju odvojenih određivanja bez opravdane sumnje prelazi najvišu razinu, uzimajući u obzir nesigurnost mjerenja.
                     Nesigurnost mjerenja može se uzeti u obzir u skladu s jednim od sljedećih pristupa:

                                 —

                                 izračunavanjem proširene nesigurnosti, uz uporabu obuhvatnog faktora 2, čime se postiže razina pouzdanosti od približno 95 %,

                                 —

                                 utvrđivanjem granice odlučivanja (CCα) u skladu s Odlukom Komisije 2002/657/EZ (***) (točka 3.1.2.5. Priloga – u slučaju tvari s utvrđenom dozvoljenom razinom).

                           Sadašnja pravila tumačenja primjenjuju se na rezultat analize dobiven na uzorku za službenu kontrolu. To ne utječe na pravo država članica da primjenjuju nacionalne propise o analizama u obrambene ili referentne svrhe navedene u članku 18. Stavku 4. Direktive 95/53 (****).
                     (*)  Tablica PCB-a sličnih dioksinu

                                 Srodni spoj

                                 Vrijednost TEF

                                    Dibenzo-p-dioksini
                                    („PCDD-i”)

                                 2,3,7,8-TCDD

                                 1

                                 1,2,3,7,8-PeCDD

                                 1

                                 1,2,3,4,7,8-HxCDD

                                 0,1

                                 1,2,3,6,7,8-HxCDD

                                 0,1

                                 1,2,3,7,8,9-HxCDD

                                 0,1

                                 1,2,3,4,6,7,8-HpCDD

                                 0,01

                                 OCDD

                                 0,0001

                                    Dibenzofurani
                                    („PCDF”)

                                 2,3,7,8-TCDF

                                 0,1

                                 1,2,3,7,8-PeCDF

                                 0,05

                                 2,3,4,7,8-PeCDF

                                 0,5

                                 1,2,3,4,7,8-HxCDF

                                 0,1

                                 1,2,3,6,7,8-HxCDF

                                 0,1

                                 1,2,3,7,8,9-HxCDF

                                 0,1

                                 2,3,4,6,7,8-HxCDF

                                 0,1

                                 1,2,3,4,6,7,8-HpCDF

                                 0,01

                                 1,2,3,4,7,8,9-HpCDF

                                 0,01

                                 OCDF

                                 0,0001

                                    dioksinu slični PCB-i:
                                    Ne-orto PCB-i + Mono-orto PCB-i)

                                    Ne-orto PCB-i

                                 PCB 77

                                 0,0001

                                 PCB 81

                                 0,0001

                                 PCB 126

                                 0,1

                                 PCB 169

                                 0,01

                                    Mono-orto PCB-i

                                 PCB 105

                                 0,0001

                                 PCB 114

                                 0,0005

                                 PCB 118

                                 0,0001

                                 PCB 123

                                 0,0001

                                 PCB 156

                                 0,0005

                                 PCB 157

                                 0,0005

                                 PCB 167

                                 0,00001

                                 PCB 189

                                 0,0001

                                 Korištene kratice: ‚T’ = tetra; ‚Pe’ = penta; ‚Hx’ = heksa; ‚Hp’ = hepta; ‚O’ = okta; ‚CDD’ =klordibenzodioksin; ‚CDF’ = klorodibenzofuran; ‚CB’ = klorbifenil.

                           "
                        (**)  SL L 140, 30.5.2002., str. 10."

                        (***)  SL L 211, 17.8.2002., str. 8."

                        (****)  SL L 265, 8.11.1995., str. 17.”"

                     (2)

                     U Prilogu II. dodaje se sljedeći stavak na kraju točke 2. Okvir:
                     „Isključivo za potrebe primjene ove Direktive, prihvatljiva specifična granica kvantifikacije pojedinačnog srodnog spoja je koncentracija analita u ekstraktu uzorka koja proizvodi odziv instrumenta na dva različita iona koji se prate s omjerom signal/šum od 3:1 za manje osjetljiv signal, i ispunjavanje temeljnih zahtjeva, kao što su npr. vrijeme retencije, i omjer izotopa u skladu s postupkom određivanja kako je opisano u EPA-inoj metodi 1613 revizija B.”


title: Direktiva Vijeća od 27. studenoga 1990. o određivanju maksimalnih razina ostataka pesticida u i na određenim proizvodima biljnog podrijetla, uključujući voće i povrće

text:
               03/Sv. 003

               HR

               Službeni list Europske unije

               18

         31990L0642

               L 350/71

               SLUŽBENI LIST EUROPSKE UNIJE

               27.11.1990.

      DIREKTIVA VIJEĆA

   od 27. studenoga 1990.
   o određivanju maksimalnih razina ostataka pesticida u i na određenim proizvodima biljnog podrijetla, uključujući voće i povrće
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da proizvodnja usjeva ima vrlo važnu ulogu u Zajednici;
   budući da na urod te proizvodnje stalno utječu štetni organizmi i korov;
   budući da je prijeko potrebno zaštititi bilje i biljne proizvode od tih organizama, ne samo radi sprečavanja smanjenja uroda ili štete na ubranim proizvodima već i radi povećanja poljoprivredne proizvodnosti;
   budući da je uporaba kemijskih pesticida jedna od najvažnijih metoda zaštite bilja i biljnih proizvoda od djelovanja tih organizama; budući da bi obvezujuće maksimalne razine trebalo utvrditi u skladu s dobrom poljoprivrednom praksom;
   budući da, međutim, njihovo korisno djelovanje na proizvodnju bilja nije jedino djelovanje tih pesticida jer su to uglavnom opasne tvari ili pripravci s opasnim nuspojavama;
   budući da veliki broj tih pesticida i njihovih metabolita ili produkata razgradnje mogu imati štetno djelovanje na potrošače biljnih proizvoda; budući da se ti pesticidi ne bi smjeli rabiti u okolnostima koje predstavljaju opasnost po zdravlje ljudi ili životinja i okoliš;
   budući da bi Zajednica trebala poticati uporabu alternativnih, organskih metoda poljodjelstva;
   budući da se Direktivom Vijeća 76/895/EEZ od 23. studenoga 1976. o određivanju maksimalnih razina ostataka pesticida u i na voću i povrću (4) kako je zadnje izmijenjena Direktivom 89/186/EEZ (5) određuju maksimalne razine za navedene ostatke i osigurava slobodno kretanje u cijeloj Zajednici proizvoda s razinama nižim ili jednakim tim maksimalnim razinama; budući da se navedenom Direktivom dopušta državama članicama odobravanje proizvoda koji sadrže više razine od maksimalnih razina i njihovo stavljanje u promet unutar svojih državnih područja u slučajevima kada one to smatraju opravdanim;
   budući da ta posljednja odredba u nekim slučajevima dovodi do stalnih razlika između država članica što se tiče maksimalnih dopuštenih razina tih ostataka pesticida, što može doprinijeti stvaranju prepreka trgovini te tako ometati slobodno kretanje roba unutar Zajednice; budući da bi se te prepreke trebale ukloniti u cilju ostvarivanja jedinstvenog tržišta u 1992.;
   budući da bi zbog tih razloga trebalo opozvati mogućnost država članica da odobravaju više razine te odrediti u svim državama članicama obvezne maksimalne razine određenih aktivnih tvari u i na voću i povrću kojih se moraju pridržavati pri stavljanju tih proizvoda u promet;
   budući da bi, radi osiguranja slobodnog kretanja robe unutar Zajednice, trebalo odrediti obvezne maksimalne razine određenih pesticida i ostalih proizvoda biljnog podrijetla;
   budući da, osim toga, poštivanje maksimalnih razina osigurava slobodno kretanje proizvoda i odgovarajuću zaštitu zdravlja potrošača i životinja;
   budući da određivanje obveznih maksimalnih razina ostataka pesticida zahtijeva podugačka tehnička razmatranja, te razine se ne mogu odmah primijeniti na ostatke pesticida kako su propisani Direktivom 76/895/EEZ;
   budući da je stoga potrebno usvojiti posebna pravila za te obvezujuće maksimalne razine u svrhu postupnog prijenosa ostataka pesticida s Direktive 76/895/EEZ na ta zasebna pravila kako se određuju obvezne razine za njih;
   budući da, prema tome, ova Direktiva nema utjecaja na Direktivu 76/895/EEZ koja se nastavlja primjenjivati na neke ostatke pesticida koji ne podliježu ovoj Direktivi;
   budući da je izrada popisa ostataka pesticida i njihovih maksimalnih razina u nadležnosti Vijeća; budući da, međutim, taj popis ne bi trebao sadržati ostatke pesticida koji su još uvijek obuhvaćeni Direktivom 76/895/EEZ;
   budući da je primjereno primijeniti tu Direktivu na proizvode koji su namijenjeni izvozu u treće zemlje, osim u nekim slučajevima kada se može utvrditi da zemlje uvoznice zahtijevaju posebna tretiranja za koje su potrebne više maksimalne razine od onih utvrđenih za Zajednicu u skladu s ovom Direktivom; budući da nije, međutim, prikladno primijeniti ovu Direktivu na proizvode namijenjene izradi proizvoda koji nisu prehrambeni proizvodi i hrana za životinje, ili sjetvi ili sadnji;
   budući da, radi osiguranja pridržavanja ovoj Direktivi kada se proizvodi stavljaju u promet, države članice moraju poduzeti odgovarajuće kontrolne mjere; budući da bi trebalo programirati, obavljati potrebne inspekcije i objaviti njihove rezultate u skladu s Direktivom Vijeća 89/397/EEZ od 14. lipnja 1989. o službenoj inspekciji prehrambenih proizvoda (6);
   budući da bi trebalo odrediti metode uzorkovanja i analitičke metode Zajednice i, u slučaju analitičkih metoda, rabiti ih barem kao referentne metode; budući da je određivanje tih metoda tehnička i znanstvena mjera provedbe koju bi trebalo utvrditi pomoću postupka koji uključuje blisku suradnju između država članica i Komisije unutar Stalnog odbora za biljno zdravstvo; budući da bi analitičke metode trebale ispunjavati kriterije navedene u Prilogu Direktivi Vijeća 85/591/EEZ od 20. prosinca 1985. o uvođenju metoda uzorkovanja i analitičkih metoda Zajednice za nadzor prehrambenih proizvoda namijenjene prehrani ljudi (7);
   budući da buduće izmjene popisa proizvoda biljnog podrijetla u i na kojim bi ostaci pesticida mogli biti prisutni mora usvojiti Vijeće;
   budući da bi trebalo dopustiti državama članicama privremeno smanjenje utvrđenih razina ako se one naknadno pokažu opasnima za zdravlje ljudi ili životinja; budući da je primjereno u tim slučajevima uspostaviti blisku suradnju između država članica i Komisije unutar Stalnog odbora za biljno zdravstvo,
   DONIJELO JE OVU DIREKTIVU:
   Članak 1.
   1.   Ova se Direktiva primjenjuje na proizvode unutar grupa navedenih u stupcu 1 Priloga, čiji su primjeri navedeni u stupcu 2, u mjeri u kojoj proizvodi u tim grupama ili dijelovi proizvoda opisani u stupcu 3 mogu sadržavati određene ostatke pesticida.
   Vijeće kvalificiranom većinom na prijedlog Komisije određuje popis tih ostataka pesticida i njihove maksimalne razine. Ostatak pesticida ne uključuje se u popis sve dok je njegova maksimalna razina utvrđena Direktivom 76/895/EEZ.
   2.   Ova se Direktiva primjenjuje ne dovodeći u pitanje:

               (a)

               odredbe Direktive Vijeća 64/54/EEZ od 5. studenoga 1963. o usklađivanju zakonodavstava država članica koja se odnose na konzervanse odobrene za uporabu u prehrambenim proizvodima namijenjenim prehrani ljudi (8), kako je zadnje izmijenjena Direktivom 85/585/EEZ (9), koja se odnosi na bifenil (difenil), ortofenilfenol, natrijev ortofenil fenat i 2-(4-tiazolil)-benzimidazol (tiabendazol), koja i dalje propisuje uporabu tih tvari sve dok su one i njihove maksimalne razine obuhvaćene popisom navedenim u stavku 1.;

               (b)

               odredbe Direktive Vijeća 74/63/EEZ od 17. prosinca 1973. o određivanju maksimalnih dopuštenih razina za nepoželjne tvari i proizvode u stočnoj hrani (10), kako je zadnje izmijenjena Direktivom 87/519/EEZ (11);

               (c)

               odredbe Direktive 76/895/EEZ;

               (d)

               odredbe Direktive Vijeća 86/362/EEZ od 24. srpnja 1986. o određivanju maksimalnih razina ostataka pesticida u i na žitaricama (12), kako je zadnje izmijenjena Direktivom 88/298/EEZ (13).

         3.   Ova se Direktiva primjenjuje i na proizvode iz stavka 1. namijenjene izvozu u treće zemlje. Međutim, maksimalne razine ostataka pesticida određene u skladu s ovom Direktivom ne primjenjuju se u slučaju proizvoda koji su tretirani prije izvoza kada se može na zadovoljavajući način dokazati da:

               (a)

               treća zemlja odredišta zahtijeva takvo posebno tretiranje radi sprečavanja unošenja štetnih organizama u svoj teritorij; ili

               (b)

               tretiranje je potrebno radi zaštite proizvoda od štetnih organizama tijekom prijevoza u treću zemlju odredišta i tijekom skladištenja u toj zemlji.

         4.   Ova se Direktiva ne primjenjuje na proizvode iz stavka 1. kada se može utvrditi odgovarajućim dokazima da su namijenjeni za:

               (a)

               izradu proizvoda koji nisu prehrambeni proizvodi i hrana za životinje; ili

               (b)

               sjetvu ili sadnju.

         Članak 2.
   U smislu ove Direktive:

               (a)

               „ostaci pesticida” znači ostaci pesticida i njihovih metabolita, i produkata razgradnje ili produkata reakcija, uvršteni na popis iz članka 1., koji su prisutni u ili na proizvodima iz tog članka;

               (b)

               „stavljanje u promet” znači svaka isporuka nakon ubiranja plodova proizvoda navedenih u članku 1, bez ili uz naknadu.

         Članak 3.
   1.   Proizvodi ili, ovisno o slučaju, dijelovi proizvoda navedeni u članku 1., ne smiju sadržavati razine ostataka pesticida više od onih određenih u popisu iz članka 1. od trenutka kad su stavljeni u promet.
   U slučaju sušenih proizvoda za koje nisu određene maksimalne razine, maksimalna primjenjiva razina je ona predviđena u popisu iz članka 1. uzimajući u obzir koncentraciju ostataka uzrokovanu postupkom sušenja.
   2.   Države članice osiguravaju, barem kontrolnim uzorkovanjem, pridržavanje maksimalnim razinama iz stavka 1. Potrebne inspekcije provode se u skladu s Direktivom 89/397/EEZ, a posebno s člankom 4.
   Članak 4.
   1.   Nadležno tijelo ili tijela država članica sastavljaju operativne programe kojima se utvrđuju priroda i učestalost kontrola koje treba provesti u skladu s člankom 3. stavkom 2. u određenom razdoblju.
   2.   Do 1. kolovoza svake godine, države članice dužne su dostaviti Komisiji sve potrebne informacije o provedbi tijekom prethodne godine programa iz stavka 1., navodeći:

               —

               primijenjene kriterije kod izrade programa,

               —

               broj i vrstu provedenih kontrola,

               —

               broj i vrstu utvrđenih prekršaja,

         3.   Do 1. studenoga svake godine, a prvi put u 1993., Komisija prosljeđuje državama članicama, nakon što se s njima savjetovala u okviru Stalnog odbora za biljno zdravstvo, preporuku koja se odnosi na koordinirani program kontrole za sljedeću godinu. Ta se preporuka može naknadno po potrebi uskladiti tijekom provedbe koordiniranog programa.
   Koordinirani program posebice utvrđuje prioritetne kriterije koje treba primijeniti u njegovoj provedbi.
   Informacija predviđena u stavku 2. sadržava poseban, zaseban odjeljak o provedbi koordiniranog programa.
   4.   Pet godina nakon usvajanja ove Direktive, Komisija je dužna proslijediti Vijeću izvješće o primjeni ovog članka popraćeno odgovarajućim prijedlozima ako je potrebno.
   Članak 5.
   Države članice ne smiju zabraniti ili spriječiti stavljanje u promet unutar svojih državnih područja proizvoda a iz članka 1. zbog toga što sadrže ostatke pesticida ako količina tih ostataka u i na tim proizvodima ili dijelovima proizvoda ne prelazi maksimalne razine navedene u popisu iz članka 1.
   Članak 6.
   1.   Metode uzorkovanja potrebne za obavljanje kontrola predviđenih člankom 3. na voću i povrću su one propisane Direktivom Komisije 79/700/EEZ (14). Metode uzorkovanja potrebne za obavljanje tih provjera na proizvodima koji nisu voće i povrće te analitičke metode za sve proizvode utvrđuju se u skladu s postupkom propisanim člankom 9.
   Postojanje analitičkih metoda Zajednice ne sprječava države članice u uporabi ostalih provjerenih i znanstveno valjanih metoda pod uvjetom da to ne sprječava slobodno kretanje proizvoda za koje se na temelju metoda Zajednice smatra da zadovoljavaju pravila propisana ovom Direktivom. U slučaju razlika u tumačenju rezultata, prevladavaju rezultati koji su ostvareni uporabom metoda Zajednice.
   2.   Analitičke metode određene u stavku 1. u skladu su s kriterijima navedenim u Prilogu Direktivi 85/591/EEZ.
   3.   Države članice obavještavaju ostale države članice i Komisiju o ostalim metodama koje se upotrebljavaju u skladu sa stavkom 1.
   Članak 7.
   Vijeće kvalificiranom većinom na prijedlog Komisije donosi izmjene Priloga kao posljedica razvoja znanstvenog ili tehničkog znanja.
   Članak 8.
   1.   Kada država članica, uslijed novih informacija ili ponovne procjene postojećih informacija, smatra da maksimalna razina određena u popisu iz članka 1. ugrožava zdravlje ljudi ili životinja te stoga zahtijeva poduzimanje hitre akcije, ta država članica može privremeno smanjiti razinu unutar svojeg državnog područja. U tom slučaju odmah obavješćuje ostale države članice i Komisiju o mjerama, prilažući izjavu o razlozima za to.
   2.   Komisija u kratkom roku razmatra osnove koje je navela država članica i na koje se odnosi prva točka i savjetuje se s državama članicama unutar Stalnog odbora za biljno zdravstvo, u daljnjem tekstu „Stalni odbor”; nakon toga odmah daje svoje mišljenje i poduzima odgovarajuće mjere. Komisija odmah obavješćuje Vijeće i ostale države članice o poduzetim mjerama. Svaka država članica može uputiti mjere Komisije Vijeću u roku od 15 dana od te obavijesti. Vijeće kvalificiranom većinom može donijeti drugačiju odluku u roku od 15 dana od datuma kada mu je predmet upućen.
   3.   Ako Komisija smatra da se maksimalne razine određene u popisu iz članka 1. trebaju izmijeniti radi rješavanja poteškoća navedenih u stavku 1. i radi osiguravanja zaštite zdravlja ljudi, pokreće se postupak iz članka 10. s ciljem usvajanja tih izmjena. U tom slučaju, država članica koja je poduzela mjere u skladu s odredbama stavka 1. može ih tom prilikom zadržati sve dok Vijeće ili Komisija ne donese odluku u skladu s navedenim postupkom.
   Članak 9.
   1.   Kada se postupa u skladu s postupkom iz ovog članka, predsjedavajući Stalnog odbora bez odlaganja upućuje predmet Stalnom odboru bilo na vlastitu inicijativu ili na zahtjev države članice.
   2.   Predstavnik Komisije podnosi Stalnom odboru nacrt mjera koje treba poduzeti. Stalni odbor daje svoje mišljenje o nacrtu u roku koji je odredio predsjedavajući u skladu s hitnošću predmeta. Mišljenje se donosi većinom utvrđenom člankom 148. stavkom 2. Ugovora u slučaju odluka koje donosi Vijeće na prijedlog Komisije. Glasovi predstavnika država članica unutar Stalnog odbora ponderiraju se na način utvrđen u tom članku. Predsjedavajući ne glasuje.
   3.   Komisija donosi predviđene mjere ako su u skladu s mišljenjem Stalnog odbora.
   4.   Ako mjere nisu u skladu s mišljenjem Odbora ili ako mišljenje nije dano, Komisija odmah podnosi Vijeću prijedlog u vezi s mjerama koje treba poduzeti. Vijeće odlučuje kvalificiranom većinom.
   5.   Ako, u roku od tri mjeseca od dana kada je predmet upućen Vijeću, Vijeće nije odlučilo, predložene mjere donosi Komisija.
   Članak 10.
   1.   Kada se postupa u skladu s postupkom iz ovog članka, predsjedavajući bez odlaganja upućuje predmet Stalnom odboru bilo na vlastitu inicijativu ili na zahtjev države članice.
   2.   Predstavnik Komisije podnosi Stalnom odboru nacrt mjera koje treba poduzeti. Stalni odbor daje svoje mišljenje o nacrtu u roku koji je odredio predsjedavajući u skladu s hitnošću predmeta. Mišljenje se donosi većinom utvrđenom člankom 148. stavkom 2. Ugovora u slučaju odluka koje donosi Vijeće na prijedlog Komisije. Glasovi predstavnika država članica unutar Stalnog odbora ponderiraju se na način utvrđen u tom članku. Predsjedavajući ne glasuje.
   3.   Komisija usvaja predviđene mjere ako su u skladu s mišljenjem Stalnog odbora.
   4.   Ako mjere nisu u skladu s mišljenjem Odbora ili ako mišljenje nije izneseno, Komisija odmah podnosi Vijeću prijedlog u vezi s mjerama koje treba poduzeti. Vijeće odlučuje kvalificiranom većinom.
   5.   Ako, u roku od 15 dana od dana kada je predmet upućen Vijeću, Vijeće nije odlučilo, predložene mjere donosi Komisija.
   Članak 11.
   1.   Države članice poduzimaju mjere potrebne za usklađivanje s ovom Direktivom najkasnije 31. prosinca 1992.
   2.   Kada države članice donesu mjere iz stavka 1., te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 12.
   Ova je Direktiva upućena državama članicama.

      Sastavljeno u Bruxellesu 27. studenoga 1990.

            Za Vijeće

            Predsjednik

         V. SACCOMANDI

      (1)  SL C 46, 25.2.1989., str. 5.

      (2)  SL C 260, 15.10.1990., str. 56.

      (3)  SL C 329, 30.12.1989., str. 11.

      (4)  SL L 340, 9.12.1976., str. 26.

      (5)  SL L 66, 10.3.1989., str. 36.

      (6)  SL L 186, 30.6.1989., str. 23.

      (7)  SL L 372, 31.12.1985., str. 50.

      (8)  SL 12, 27.1.1964., str. 161/64.

      (9)  SL L 372, 31.12.1985., str. 43.

      (10)  SL L 38, 11.2.1974., str. 31.

      (11)  SL L 304, 27.10.1987., str. 38.

      (12)  SL L 221, 7.8.1986., str. 37.

      (13)  SL L 126, 20.5.1988., str. 53.

      (14)  SL L 207, 15.8.1979., str. 26.
   PRILOG
   Popis proizvoda navedenih u članku 1. i dio proizvoda na koji se primjenjuju maksimalne razine ostataka

      Napomena: Riječ „svježe” obuhvaća proizvode koji su smrznuti ili zaleđeni

               Grupa proizvoda

               Proizvodi obuhvaćeni grupama

               Dio proizvoda na koje se primjenjuju maksimalne razine ostataka

               1.   Voće, svježe, osušeno ili nekuhano, očuvano smrzavanjem, koje ne sadrži dodani šećer; orašasto voće

                           i.

                           AGRUMI

               Grejpovi

               Cijeli proizvod

               Limuni

               Limete

               Mandarine (uključujući i klementine i slične hibride)

               Naranče

               Indijske naranče

                           ii.

                           ORAŠASTO VOĆE SA STABLA (S LJUSKOM ILI BEZ)

               Bademi

               Cijeli proizvod nakon odstranjivanja ljuske

               Brazilski orasi

               Kaševi (indijski) orasi

               Kesteni

               Kokosovi orasi

               Lješnjaci

               Makadamija

               Pekan orasi

               Pinjoli

               Pistacije

               Orasi

                           iii.

                           JEZGRIČAVO VOĆE

               Jabuke

               Cijeli proizvod nakon što su odstranjene peteljke

               Kruške

               Dunje

                           iv.

                           KOŠTIĆAVO VOĆE

               Marelice

               Cijeli proizvod nakon što su odstranjene peteljke

               Trešnje

               Breskve (uključujući nektarine i slične hibride)

               Šljive

                           v.

                           BOBICE I SITNO VOĆE

                              (a)

                           Stolna i vinska grožđa

               Cijeli proizvod nakon što su odstranjene krunice ili peteljke (ako su prisutne) i, u slučaju ribiza, voće s peteljkama

                              (b)

                              Jagode (uzgojne)

                              (c)

                              Jagodičasto voće (uzgojno)

                                       Kupine

                                       Loganske bobice

                                       Maline

                              (d)

                              Drugo sitno voće i bobice (uzgojno)

                                       Borovnice

                                       Brusnice

                                       Ribizi (crveni, crni i bijeli)

                                       Ogrozdi

                              (e)

                           Šumsko jagodičasto i šumsko voće

                           vi.

                           RAZNO VOĆE

               Avokado

               Cijelo voće nakon što su odstranjene peteljke (ako su prisutne) i, u slučaju ananasa, nakon što je odstranjena kruna

               Banane

               Datulje

               Smokve

               Kivi

               Kumkvati

               Litči

               Mango

               Masline

               Marakuja

               Ananas

               Mogranj

               2.   Povrće, svježe ili nekuhano, zaleđeno ili osušeno

                           i.

                           KORIJENASTO ILI GOMOLJASTO POVRĆE

               Cikla

               Cijeli proizvod nakon što su odstranjeni vrhovi i zemlja (ako su prisutni) (otklanjanje zemlje ispiranjem tekućom vodom ili laganim četkanjem osušenog proizvoda)

               Mrkve

               Celer korijen

               Hren

               Čičoke

               Pastrnjaci

               Korijen peršina

               Rotkve

               Turovci

               Slatki krumpiri

               Švedske repe

               Bijele repe

               Yam

                           ii.

                           LUKOVIČASTO POVRĆE

               Češnjak

               Luk (osušen), škalonja (osušena), češnjak (osušen): cijeli proizvod nakon što je odstranjena lako otklonjiva kožica i zemlja (ako su prisutne). Luk, škalonja i češnjak koji nisu osušeni: cijeli proizvod nakon što je odstranjen korijen i zemlja (ako postoje)

               Crveni luk

               Škalonja

               Mladi luk

                           iii.

                           PLODOVITO POVRĆE

                           (a)

                           Solanacee

                                       Rajčice

                                       Paprike

               Cijeli proizvod nakon što su odstranjene peteljke

                           (b)

                           Cucurbitacee – jestiva kora

                                       Krastavci

                                       Mali krastavci

                                       Tikvice

                           (c)

                           Curcubitacee – nejestiva kora

                                       Dinje

                                       Tikve

                                       Lubenice

                           (d)

                           Slatki kukuruz

               Zrna ili klipovi bez komuške

                           iv.

                           KUPUSNJAČE

                           (a)

                           Cvatuće kupusnjače

                                       Prokulica

                                       Cvjetača

               Cvjetača i prokulica: samo brokula

                           (b)

                           Glavate kupusnjače

                                       Kelj pupčar

                                       Kupus

               Proizvod nakon što su odstranjeni istrunuli listovi

                           (c)

                           Lisnate kupusnjače

                                       Kineski kupus

                                       Kelj

                           (d)

                           Koraba

               Cijeli proizvod nakon što su odstranjeni vrhovi i zemlja (ako postoje) (otklanjanje zemlje ispiranjem tekućom vodom ili laganim četkanjem osušenog proizvoda)

                           v.

                           LISNATO POVRĆE I SVJEŽE ZAČINSKO BILJE

                           (a)

                           Salata i slično

                                       Dragušac

                                       Matovilac

                                       Salata

                                       Endivija širokog lista

               Cijeli proizvod nakon što su odstranjeni istrunuli vanjski listovi, korijen i zemlja (ako postoje)

                           (b)

                           Špinat i slično

                                       Listovi repe (blitva)

                           (c)

                           Potočarka

                           (d)

                           Cikorija

                           (e)

                           Trave

                                       Krasuljica

                                       Vlasci

                                       Peršin

                           vi.

                           MAHUNARKE (SVJEŽE)

               Grah

               Cijeli proizvod nakon što su odstranjene mahune ili s mahunama ako su namijenjene ishrani

               Grašak

                           vii.

                           STABILJKASTO POVRĆE

               Šparoge

               Cijeli proizvod nakon što je odstranjeno istrunulo tkivo ili zemlja (ako postoje); poriluk i komorač: cijeli proizvod nakon odstranjivanja korijena i zemlje (ako postoje)

               Španjolske artičoke

               Celer

               Komorač

               Artičoke

               Poriluk

               Rabarbara

                           viii.

                           GLJIVE

               Gljive (uzgojne)

               Cijeli proizvod nakon što je odstranjena zemlja ili sredstvo za uzgoj

               Spontane gljive

               3.   Mahunarke

               Grah

               Cijeli proizvod

               Leća

               Grašak

               4.   Sjeme uljarica

               Laneno sjeme

               Cijelo sjeme ili jezgra nakon što je odstranjena ljuska ili komuška, kada je to moguće

               Kikiriki

               Sjeme maka

               Sjeme broskve

               Sezamovo sjeme

               Suncokretovo sjeme

               Sjeme uljane repice

               Soja u zrnu

               5.   Krumpiri

               Rani i kasni krumpiri

               Cijeli proizvod nakon što je odstranjena zemlja (ako je prisutna) (otklanjanje zemlje ispiranjem tekućom vodom ili laganim četkanjem osušenog proizvoda)

               6.   Čaj (sušeno lišće i stabljike, fermentirano ili drukčije obrađeno, Camellia sinensis)

               Cijeli proizvod

               7.   Hmelj (osušen), uključujući pelete od hmelja i nekoncentrirani prah

               Cijeli proizvod